Inici / Pagament Provisions / Modalidad de Pago\nNova Modalitat de Pagament per als Clients de Banc Santander,BBVA, ABANCA, CajaMar i CaixaBank.\nSi és client d’alguna de aquestes entitats bancaries realitze el pagament del formulari utilizant els portals bancaris de la seua entitat. Mes Informació en el punt Modalitats de Pagament de Provisiones.\n“Aquest procediment no és aplicable a documents tramitats a través dels serveis web del Col·legi de Registradors”.\nModalitats de Pagament de Provisions:\nBanca Banca Online per a Clients de Banc Santander, BBVA, ABANCA, CaixaMar i Caixabank: Si és client d’alguna de aquestes entitats bancàries realitze el pagament del formulari utilitzant els portals bancaris de la seua entitat.\nAccedir a emplenar el model del document a presentar, i donar a l’opció de “Només Imprimir model”.\nSeguidament, s’accedirà a la Banca Online de la nostra entitat bancària, des d’on es realitzara el pagament de l’import que apareix en el formulari.\nEls enllaços a la Banca Online d’aquestes entitats són els següents:\nAccedir Banca Online Santander Persona Física / (Manual)\nAccedir Banca Online Santander Empreses o Institucions/ (Manual)\nAccedir Banca Online BBVA / (Manual)\nAccedir ABANCA Online /(Manual)\nAccedir Banca Online Cajamar / (Manual)\nAccedir Banca Online Caixabank / (Manual)\nPagament efectiu en l’oficina del Registre o pagament en càrrec en compte en les entitats CajaMar o Banc Santander.\nPresentar model i pagar en les oficines del Registre en horari de 9 a 14, o bé realitzar el pagament en càrrec en compte en qualsevol oficina de CAJAMAR I BANC SANTANDER, en els horaris establits a aquest efecte.\nPagament amb Targeta per TPV per a altres entitats bancàries.\nInformació de Provisions i Honoraris\nHonoraris i Provisions\nFormularis per al Pagament de Provisions


La PTP recorda al Ministre Blanco que el Pla de Rodalies oblida els usuaris dels trens regionals a Catalunya\nPortadaSobre nosaltresSeccions territorialsFer-se soci o fer donatiuComunicats i presentacionsEstudis i al·legacionsCampanyes ciutadanesServeis divulgatiusRevista MSSGaleria d'imatgesButlletí InfoPTPDocumentacióGuia ferroviària no oficialEnllaçosAgenda d'actesContacte\tÀREA SOCIS\nLa PTP recorda al Ministre Blanco que el Pla de Rodalies oblida els usuaris dels trens regionals a Catalunya\tPTP Comunicats i presentacions\t- General\tEscrit per PTP\tdivendres, 26 de juny de 2009 00:00\tD'una manera poc ortodoxa però efectiva, la PTP ha aconseguit traslladar al Ministre de Foment, José Blanco, la preocupació per la situació que estan patint els usuaris i usuàries dels trens regionals a Catalunya. El president de l'entitat, Ricard Riol Jurado, va aprofitar l'acte de presentació pública del Pla de Rodalies de Barcelona del Ministeri de Foment per informar personalment al Ministre la situació d'oblit en què es troba el servei ferroviari de regionals.\nMentre Madrid quadruplica vies per trens de diferent tipologia, el pla de Rodalies de Barcelona planteja especialitzar les línies principals només per a Rodalies que s'aturin a totes les estacions.\nRiol va recordar al Ministre que "diàriament els trens regionals tenen problemes per fer-se lloc en unes infraestructures consumides per les Rodalies i que el nou pla no preveu quadruplicar vies" i li ha lliurat el número 49 de la revista Mobilitat Sostenible i Segura, editada per la PTP, on s'analitza aquesta qüestió i altres mancances del pla de Rodalies. La PTP també li ha lliurat un estudi justificatiu que demana la inclusió d'un projecte de tercer túnel per a la xarxa de Rodalies i Mitjana Distància a Barcelona, tot avaluant el traçat que garanteixi la millor funcionalitat ferroviària. La PTP fa anys que demana aquest projecte en solitari davant de l'administració catalana. El Ministre ha mostrat un to cordial en tot moment i ha emplaçat als "catalans" a planificar el futur dels trens de mitjana distància gràcies a les competències a transferir, i ha recordat que la Generalitat està estudiant aquesta qüestió.\nPel moment el cert és que, amb transferència o sense, el Ministeri de Foment executarà a Madrid cinc vegades més extensió de xarxa i 66 quilòmetres de quadruplicacions de via per un import només un 25% superior al del pla de Rodalies de Barcelona.\nDocument de reflexió sobre la necessitat d’un tercer túnel de Rodalies i Regionals a Barcelona (PDF, 1,91 MB)\nRevista Mobilitat Sostenible i Segura. Número 49\nDarrera actualització de dijous, 25 de juny de 2009 23:34


Els Mossos detenen cinc joves per 7 robatoris amb violència i intimidació a Lleida\nper Laura Biela / ACN 07/01/2021 20:17h\nImatge d'arxiu d'una agent dels Mossos d'Esquadra efectuant una detenció. | Mossos d'Esquadra\nEls Mossos d’Esquadra van detenir els dies 31 de desembre i 5 de gener un total de cinc joves, d'entre 15 i 19 anys, tots ells veïns de Lleida, de nacionalitat espanyola i marroquina, com a presumptes autors de set delictes de robatori amb violència i intimidació registrats a la capital del Segrià. Tres d'ells van quedar en llibertat després de declarar en dependències policials, amb l'obligatorietat de presentar-se davant del jutge o la Fiscalia de Menors, quan siguin requerits. Pel que fa altres dos, el jutge va decretar per un d'ells l'ingrés a la presó al ser major de 18 anys, i per l'altre, l'ingrés en un centre de menors, després de passar a disposició judicial. La investigació continua oberta i no es descarten noves detencions. La policia catalana també investiga ara si els detinguts estan relacionats amb altres fets delictius.\nLes detencions són el resultat d'una investigació iniciada arran d'una sèrie de robatoris ocorreguts als barris de Pardinyes i Balàfia de la ciutat de Lleida, des del passat mes de desembre, que havien generat «preocupació» entre els veïns. Tots els robatoris tenien un denominador comú: Tots els furts els duien a terme joves i principalment assaltaven a persones menors d'edat. Segons efectius del cos dels Mossos d'Esquadra, els lladres tenien com a objectiu robar els telèfons mòbils i en tots els casos, intimidaven els menors i en algun cas, fins i tot, havien arribat a agredir la víctima.\nLa investigació va permetre identificar un grup de joves, com a presumptes autors de fins a set robatoris amb violència i intimidació registrats a la ciutat de Lleida. Entre el 31 de desembre i el 5 de gener els Mossos van detenir cinc joves relacionats amb els fets. Fruit de les detencions efectuades, des del passat dia 31 de desembre no s'ha conegut cap altre fet similar als barris on es van concentrar els assalts, segons ha informat la policia catalana en un comunicat. La investigació continua oberta i no es descarten noves detencions, així com a noves imputacions als detinguts.\nTancada una carretera lleidatana per amenaça terrorista


Maria Juan presentarà el programa d'humor 'Comediants' d'À Punt - VilaWeb\nMaria Juan presentarà el programa d’humor ‘Comediants’ d’À Punt\nEls dies 29, 30 i 31 de maig es faran sis sessions de gravacions amb públic\nA mesura que s’acosta la posada en marxa de la nova televisió pública, en una data encara desconeguda, es van coneixent més detalls de la programació que tindrà i de qui se n’encarregarà.\nUn dels programes que emetrà el canal televisiu és ‘Comediants’, un programa d’humor del qual en serà presentadora l’actriu i monologuista d’Ontinyent Maria Juan.\n‘Comediants’ serà un programa produït per per València Imagina TV, en el qual hi haurà humoristes que hi treballaran al costat de Maria Juan, i altres còmics que hi faran col·laboracions puntuals, entre els quals Xavi Castillo i Eugeni Alemany.\nLa productora ha organitzat sis sessions de gravacions del programa al Teatre Principal de Castelló de la Plana, els dies 29, 30 i 31 de maig, a les quals es pot assistir com a públic.\nATENCIÓ!📣 @mariajuandonat necessita que li aclariu un dubte🤔 Algú pot ajudar-la?🤣APUNTA’T PER A VINDRE COM A PÚBLIC ACÍ!⬇https://t.co/ZdzktN683i pic.twitter.com/iR24NcNEU1\n— Comediants (@ComediantsAPunt) 11 de maig de 2018


L'ascens impossible a l'Annapurna | Fosbury\nFosbury » Media » L’ascens impossible a l’Annapurna\nL’Himàlaia és territori d’exploradors, alpinistes i escaladors. Les muntanyes més altes de la terra són allà i han obert pas a reptes gegantins. Després de dècades i dècades d’expedicions de tot tipus, però, encara hi ha reptes impossibles. Un d’ells el trobem al cim de l’Annapurna III. El tercer pic de la 10a muntanya més alta de la terra va ser coronat el 1961 per una expedició índia. Té 7.555 metres i no és, diguem-ho així, un cim massiu. Ara bé: aquesta muntanya té una vessant impossible.\nL’aresta sud-est de l’Annapurna III s’ha provat d’escalar en nombroses ocasions i totes elles han acabat sense èxit. Durant la primavera d’aquest 2016 els alpinistes David Lama, Hansjörg Auer i Alex Blümel va muntar una expedició per fer la via impossible. Malauradment, no se’n va sortir. Aquell intent, que provaran de nou durant el 2017, l’han convertit en un documental de 12 minuts que correrà per diversos festivals de cinema de muntanya durant els mesos d’hivern.\nEl gran repte pendent de l’Himàlaia\nDurant tres dies intensos, van intentar anar muntanya amunt amb unes condicions meteorològiques canviants. Aquí teniu un tràiler del documental que mostra clarament perquè l’aresta sud-est es tracta d’una via impossible. Són 2.300 metres de desnivell amb una línia d’escalada preciosa i estètica… i plena de paranys. L’any 2003, la revista Alpinist va qualificar aquest repte com un dels desafiaments pendents més grans de l’Himàlaia. Serà el 2017 l’any que els tres escaladors el coronaran per primera vegada?


El Club es reunirà un dimecres al mes, conduït per un membre del Cineclub\nL'objectiu és difondre la col·lecció de pel·lícules de la Xarxa de Biblioteques Municipals i connectar persones cinèfiles perquè posin en comú les seves impressions sobre els films. La iniciativa compta amb la col·laboració del Cineclub Sala 1\nLes Biblioteques de Vilanova inicien enguany una línia d'acció per dinamitzar les seves col·leccions de cinema. En els darrers anys s'ha fet un esforç per crear col·leccions actualitzades i de qualitat, que reforcen el fons documental tradicional de llibres, revistes i bandes sonores.\nPer tal de promoure aquests tipus de col·leccions s'ha decidit extrapolar el concepte de ‘club de lectura' al fons cinematogràfic, organitzant activitats de debat i anàlisi de pel·lícules.\nL'objectiu és potenciar i difondre la col·lecció de pel·lícules de ficció de la Xarxa de Biblioteques Municipals de Vilanova i la Geltrú i connectar persones amb els mateixos interessos (veure bon cinema), propiciar que posin en comú les seves impressions sobre els films, i dotar-los d'eines per realitzar una anàlisi cinematogràfica i pautes per fer un debat.\nPer posar en marxa aquest Club de Cinema, que tindrà lloc a la biblioteca Armand Cardona un dimecres al mes a partir del proper 16 de març a les 18 h, es compta amb la col·laboració del Cineclub Sala 1.\nLes persones que s'inscriguin al Club podran assistir a una de les projeccions que organitza el Cineclub al Teatre Principal els dimarts, i debatre sobre el film l'endemà a una trobada que tindrà lloc a la biblioteca i serà conduïda per un dels membres del Cineclub.\nEl Cineclub Sala 1 és un col·laborador habitual de les biblioteques de la ciutat. Fins ara han cedit una cinquantena de DVDs i Blu-Rays, pel·lícules projectades dins la seva activitat habitual, a la biblioteca Armand Cardona. L'objectiu és que els ciutadans i ciutadanes se'n puguin beneficiar a través d'un fons a la biblioteca pública, on les poden adquirir en préstec.\nPer poder participar al club de cinema només cal inscripció prèvia a la Biblioteca. Les places són limitades, i us podeu descarregar la butlleta d'inscripció aquí.


Arriba a Tarragona l'obra de teatre on «l'edat no importa»\nLes fortes tempestes matinals causen alguns problemes i deixen més de 30 l/m² en poca estona\n«Entre versos y Marsillach» és un homenatge a Adolfo Marsillach protagonitzat per actors i actrius amateurs de la tercera edat\nActors i actrius de «Entre versos y Marsillach» interpreten «Elegía» de Miguel Hernández. | TarragonaDigital\nAquest divendres, 1 de febrer, arriba a Tarragona l'obra de teatre on «l'edat no importa». Està protagonitzada per actors i actrius amateurs de la tercera edat. Aquests, realitzaran una lectura dramatitzada de poesies del Segle d'Or de la literatura espanyola. L'obra es titula «Entre versos y Marsillach» i és una adaptació de la representació creada per Adolfo Marsillach (Barcelona, 1928) junt amb Amparo Rivelles i Maria Jesús Valdés, que van homenatjar el Segle d'Or l'any 1997. Onze actors i actrius de l'espai Caixa Reus pujaran a l'escenari aquesta tarda, a partir de les sis, al CaixaFòrum de Tarragona.\n«Entre versos y Marsillach», una obra que no entén d'edats\nEl projecte «Entre versos y Marsillach» té l'objectiu de millorar la qualitat de vida de la gent gran, enfortir l'envelliment actiu i convidar-los a endinsar-se en el teatre i la cultura. Va néixer gràcies a una col·laboració entre Varela Producciones, la companyia de Blanca Marsillach —filla d'Adolfo Marsillach— i La Caixa. Tarragona és la ciutat número 31 que visiten. Més de 600 ancians ja han participat en aquest projecte, que ha tingut una audiència de més de 6.000 persones.\n«Mentre li sumes anys a la vida, cal sumar-li vida als anys». Aquestes són les paraules de Blanca Marsillach per definir el projecte amb el qual treballen des de fa tres anys. La mitjana d'edat dels participants se situa entre els 65 i els 90 anys, però durant la gira, han tingut actrius de fins a 96 anys, tal com va passar a Pamplona.\nAquesta setmana, els actors i actrius de l'espai Caixa Reus han assajat més de sis hores diàries per poder tenir a punt la representació. «Donen una vida diferent als textos gràcies a la seva experiència. Ells han viscut coses i tenen uns records que nosaltres encara no tenim, i això és molt important per la representació», explica Begoña Mencía, actriu i directora de l'obra.\nDos actors assagen un dels poemes que aquesta tarda interpretaran al Caixa Fòrum de Tarragona. | TarragonaDigital\n«Marsillach era el meu amor platònic»\nLes actrius i actors que aquesta tarda protagonitzaran «Entre versos y Marsillach» a Tarragona són de Reus. Les seves edats oscil·len entre els 68 i els 81 anys, però desfermen energia i positivisme. «Som molt bons, ja ho veureu aquesta tarda. Després d'aquesta actuació, les nostres carreres artístiques faran un salt», bromejaven des de l'escenari del CaixaFòrum.\nLa majoria coneixien i seguien les creacions d'Adolfo Marsillach. De fet, per alguns era un autèntic «ídol». «Vaig conèixer l'Adolfo quan només tenia vint anys. Sempre m'ha encantat. De fet, he de reconèixer que era el meu amor platònic. Estic molt emocionada de ser aquí», ha revelat la Ibon, una de les actrius que interpretarà poemes de Quevedo, Lope de Vega, Góngora, Santa Teresa de Jesús o Miguel Hernández.\nBlanca Marsillach està convençuda que la representació «serà un èxit». «Catalunya té molt de rigor teatral. Aquí la gent és molt bona», ha afirmat convençuda la filla del reconegut actor i director. L'espectacle arrencarà a les sis de la tarda, en el que serà l'últim show abans de començar una nova gira el mes de març a Extremadura.\nEls actors i actrius de «Entre versos y Marsillach» a Tarragona tenen entre 68 i 81 anys. | TarragonaDigital\nteatre literatura tercera edat


dilluns 23 d’octubre 2017\nUs encanten els bolets? En menjaríeu a diari? Ja podeu agafar l'agenda: Fins el 12 de novembre podeu gaudir del bolet a Llagostera: La fira, com cada any, comptarà amb una demostració d'oficis relacionats amb els bolets, tallers gastronòmics, llegendes teatralitzades, espectacles infantils i altres activitats.\nA més, a diversos restaurants de Llagostera podreu gaudir de la 'Cuina del bolet': unes jornades gastronòmiques que tenen el bolet com a protagonista. Per a més informació cliqueu aquí.


Torno bona amiga… | Montañas de basura\n← maquina, piedra, planta, animalito..\nAu vinga, vinga vinga… →\nTorno bona amiga…\nPublicat el 26 Juliol 2007 per mestressa\nI avui, la crònica del cap de setmana passat:\nAl divendras passat tres intrepits raapurteees surtan da Llinars diracsió Arbúsias.\nCom que són molt previsors i saben que és cinc vegades millor pagar mig euro per una llauna de cervesa que no pas dos i mig per un got, el primer que fan abans d'emprendre el viatge és anar al super a comprar-ne. I una mica de menjar també. I fruita (poca, no us penseu..). I ja que hi són, un gelat Haguendats d'aquests grossos. Com que són molt espavilats, aviat s'adonen que no tenen nevera i que les cerveses calentes no valen res, o sigui que tornen cap a casa a buscar una nevereta. I ja que hi són, unes culleres per menjar-se el gelat. Finalment, emprenen el seu viatge cap a Arbúcies.\nNo saben gaire com s'hi arriba, però després de les indicacions de la copilota: «des de casa meu s'hi va per l'eix, des d'aquí no ho sé», agafen una carretera que el pilot creu que hi va. Pel camí veuen cartells que diuen Breda però consideren prescindible parar-s'hi. No cal, cap d'ells és superfan de Ventdelplà.\nAl cap d'una mica arriben a Arbúcies, una bonica vila de la comarca de la Selva, anomenada amb el sobrenom popular de La Vinya, a causa dels lligams històrics de la població amb l'agricultura del vi. (Aquesta part ens l'hem copiada de la guiquipedia). Com que no tenen ni idea d'on és el càmping on pensen passar la nit, el primer que fan és aparcar i anar a buscar les pulseres del PopArb. La noia que s'encarrega d'entregar-les els assegura que poden dutxar-se i tot amb la pulsera aquesta perquè no es desfà. Més li val.\nTotal, que al final trobem el càmping i ja s’està començant a fer fosc, per això decidim espavilar-nos i parar la tenda. Al mateix temps, xerrem amb una dona que diu que és de les terres de l’Ebre i la informem que coneixem una dona de la Fatarella que canta jotes. I no sembla que li faci molta il.lusió, noséperquè. Com que xerra molt, a ella sí que se li fa fosc i ens expliquen que han muntat la tenda malament i blablablablabla.\nDesprés sopem porai uns entrepans boníssims i ens n’anem cap als concerts. Ens perdem albaialeix, Oscar Abril Ascaso + Sedcontra Avec Les Autres i arribem al final d’Electrocugat, que ens fan molta gràcia perquè la noia rossa no para de fer salts i li cau la perruca. Flipem amb Hidrogenesse (de fet, passem la resta de la nit i part del dissabte cantant maquinaaaaa, piedraaaaa, plantaaaaa, ani ma li tooooo. Ens desinflem una mica amb Los Carradine, per això decidim anar a fer Firres bries al cotxo, però un cop hem omplert els gots, no ens deixen tornar a entrar fins que l’haguem buidat! Ouch.\nMendetz no ens acaben de fer el pes, la veritat és que n’esperavem més i entre això i allò comença Dorian, amb algun problema de so, veiem un parell de cançons i al final decidim que ens n’anem a dormir perquè estem molt cansats. Sóm així de guais.\nUenuva, ja estic farta de fer la crònica aquesta o sigui que aniré una mica a l’ideia. El dissabte ens vam llevar molt d’hora perquè feia una calor insuportable a la tenda i vam anar a esmorzar al bar del càmping, un banyet a la piscina, dutxa i anem cap a dinar. Els veïns ens diuen que el dia anterior van muntar la tenda molt malament i que hi han de tornar. Podríem oferir-nos per ajudar-los.. però no ho fem. En havent dinat, fem una mica de migdiada i després anem cap al poble aviam què fan.\nAmb la tonteria ens perdem Don Simón y Telefunken, Dj. Miqui Puig vs. Dj. Txarly Brown (que es veu que Miqui Puig no va poder venir i el van canviar per Dj Phil Musical). Ens perdem també Nosticsol, Miss Carrussel i anem a veure La increïble història de Carles Carolina, que fa força gràcia. Com que falten quinze minuts perquè comenci Abús, pensem que tenim temps per anar a fer unes firres bries al cotxo, però al final la cosa s’allarga i decidim quedar-nos a l’aparcament a berenar, de manera que també ens perdem Abús.\nAquests ens els vam perdre.\nEns instal.lem a les cadires de Can Cassó i mengem un tall de pizza boníssima mentre esperem que comencin Vyvian, que van ser guais i després vam veure The light brigade, que també van estar bé. Love of Lesbian van ser estupendos i quan pensavem que el ritme decauria amb Quimi Portet i Joan Miquel Oliver va passar justament el contrari. Apoteòsic.\nDesprés van tocar Standstill, que no van agradar-nos massa però no vam parar de cridar Chechu! Chechu!, que era el que ens tocava fer i en acabat vam veure Sanjosex, que a alguns ens va agradar molt i a d’altres no tant. Li diem al bateria que pensem que n’haguéssim disfrutat molt més a mitja tarda i ens diu algo de que no podíen per cosa d’horaris o nosequè.\nI res, després DjFacto vs. Dj Delafé, però a mig fer vam tenir contratemps i tal i vam decidir anar tirant cap al cotxe. Pel camí vam parlar amb gent, vam felicitar a noies que duien ulleres blanques, vam repartir postals amb dedicatòries i tot, vam menjar galetes i vam molestar a la dona de les terres de l’Ebre, que estava dormint al cotxe (bé, no sé exactament en quin moment de la nit vam fer això últim, però la vam convidar a Doritos). Finalment, vam decidir conduïr fins al càmping. Aprofitem per fer-nos fotos Llef i ens n’anem a dormir.\nArribem a la conclusió que com més ens agrada un grup, més somriem, i podem dir que les galtes ens feien molt mal de tant somriure.\nAtenció: tot això està escrit en plural perquè sí. Hi vam anar tres, però ho he escrit jo i, per tant, les opinions són meves. Si els altres dos hi tenen res a dir, que es queixin, coi! I ara que ho veig, m’atreviria a dir que aquest és el post més llarg de la història d’aquest blog.\n..torno al teu costat,\ncom torna el cogombre havent sopat..\nUna comentari en l'entrada: Torno bona amiga…\n28 Juliol 2007 a les 12:34\nI canviem de persona a mig fer perquè volem!\nQue està fet expressameeent! si es que se us ha d’explicar tot, eh..\ni això vol dir que no vam mirar-ho gaire abans de penjar-ho.. xD


Extensions de Chrome eficients i lliures de distraccions | CRAI Docència UB\nExtensions de Chrome eficients i lliures de distraccions\nEnviat per mar el 15 octubre 2020 - 1:55pm\nCerca avançada google\nEn aquest article del blog us volem presentar dues extensions de Google Chrome, d’allò més adients per a evitar distraccions, i millorar la nostra eficiència a l’hora de fer cerca en aquest navegador.\nYourTube: extensió de Chrome per a un YouTube lliure de distraccions\nYourTube és una extensió pel navegador Chrome que pot ser molt pràctica si sou usuaris habituals de YouTube.\nSense cap dubte, YouTube és un dels grans serveis que ens ofereix Internet i que ha canviat la nostra manera de visualitzar continguts. Gràcies a aquesta plataforma es va popularitzar la visualització de vídeos sota demanda i des de molt diversos dispositius.\nÉs realment genial poder visualitzar vídeos, relatius a tota mena de temàtiques, en el moment en què ens ve de gust i des de la comoditat del nostre ordinador, telèfon, tauleta…\nAra bé, un dels problemes que presenta YouTube és la gran quantitat d'elements addicionals, en alguns casos superflus, que empobreixen l’experiència de l’usuari.\nNomés cal visitar la pàgina de YouTube per comprovar-ho, en aquest apareixen aleatòriament tota mena de suggeriments, recomanacions, anuncis, comentaris...\nPer sort, extensions com YourTube us permetran personalitzar YouTube al vostre gust i evitar les possibles distraccions provocades per tots aquests elements addicionals.\nAquesta extensió us ofereix la possibilitat de personalitzar la vostra experiència a YouTube de manera realment senzilla i ràpida.\nEn primer lloc, heu d'instal·lar l'extensió de YourTube al vostre navegador Chrome, des de la Chrome Web Store.\nUn cop instal·lada l'extensió, només heu de fer clic sobre la seva icona, i tot seguit al botó "Customize", per a realitzar els diferents ajustaments:\nAmagar canals destacats de subscripció\nMantenir la barra lateral col·lapsada per defecte\nAmagar els vídeos suggerits\nDesactivar i amagar la reproducció automàtica\nAmaga els comentaris\nExpandir sempre la descripció del vídeo\nAmagar el nombre de "M'agrada"\nPer descomptat, sempre podeu activar o desactivar qualsevol d'aquests ajustos des de l'extensió\nFunnel Search: fer cerques més precises a Google\nFunnel Search és una extensió per Chrome que us ajudarà a fer cerques més precises al navegador.\nNo hi ha dubte que Google és el motor de cerca més popular i d'ús més estès, capaç d'oferir milers o milions de resultats en segons.\nTanmateix, això també pot ser motiu d'alguns problemes, per exemple obtenir un resultat precís o concret entre tanta informació.\nPer a resoldre aquesta situació, podeu utilitzar Funnel Search. La seva missió és ajudar-vos a fer cerques més precises a Google, i per aquest motiu, l’eina utilitza diferents operadors de cerca avançada.\nL'extensió només està disponible en anglès, però és fàcil de comprendre i manejar, així que l'idioma no ha de ser un inconvenient.\nSi no aconseguiu obtenir un resultat de cerca rellevant a Google, podeu provar a realitzar consultes de cerca orientades a objectius amb Funnel Search.\nAquesta extensió utilitza operadors de cerca avançada per a realitzar consultes de cerca complexes.\nUs permet restringir els resultats fent servir diferents operadors de recerca, per així obtenir resultats més rellevants.\nAquestes són les diferents opcions, gràcies a l'ús d'operadors de cerca avançada, que ens ofereix l'extensió:\nConsultar per país específic\nCercar per nom de domini concret\nConsultar per nom de domini específic\nCercar per tipologies de fitxer específic com SVG, PPT, PDF (i altres)\nConsultar per un període de temps determinat\nFiltrar els resultats per l'última data de modificació\nExcloure la paraula clau no desitjada dels resultats\nIncloure la paraula clau específica en els resultats\nDes del Crai us animem a utilitzar aquestes senzilles i útils extensions de Chrome, que faran de la vostra estada a internet quelcom més pràctic i eficient.\nSelect ratingGive Extensions de Chrome eficients i lliures de distraccions 1/5Give Extensions de Chrome eficients i lliures de distraccions 2/5Give Extensions de Chrome eficients i lliures de distraccions 3/5Give Extensions de Chrome eficients i lliures de distraccions 4/5Give Extensions de Chrome eficients i lliures de distraccions 5/5


Cursant Grau d'Educació Primària: noviembre 2009\nTot just iniciant el curs, en una sessió de Comunicació oral, escrita i digital ens van presentar com a lectura obligatòria el llibre Com parlar bé en públic. El treball que havíem de fer, a banda de llegir el llibre, era fer uns apunts on anotessim les idees més rellevants (per a nosaltres) que ens ajudessin alhora de fer una bona exposició oral. Més aviat consistia en anotar tot allò que ens ajudés a ser bons comunicadors.\nPersonalment, la primera vegada que vaig escoltar el títol em va resultar atractiu ja que podia ser de gran utilitat, sobretot, mirant de cara al futur i pensant en la professió de mestre. És imprescindible ser bon orador i aquest llibre podia ajudar-te.\nUn cop el vaig llegir, em va sorprendre tot el que és pot arribar a aprendre per fer una exposició oral i tot el que es té en compte.\nAquest llibre és un manual pràctic i fàcil d'entendre; presenta idees, trucs i tècniques molt concretes per a millorar la comunicació oral. Va dirigit no només a certs professionals, sinó a tothom qui vulgui millorar la seva expressió oral i superar la por alhora de parlar en públic.\nMolta gent creu que ser un bon orador és una qualitat innata i, pertant, no hi ha solució. Però, en aquest llibre es demostra tot el contrari: es pot aprendre a base de pràctica i exercicis.\nA grans trets, els aspectes o temes que tracta el llibre són:\n- Com controlar els nervis. Trucs per si et quedes en blanc.\n- Brevetat, claredat i naturalitat alhora de parlar en públic.\n- Una bona respiració i el control del propi cos (llenguatge corporal).\n- Un volum de veu adequat i una bona gesticulació.\n- La gran importància del llenguatge no verbal (ja que representa més del 65% de la comunicació).\n- La importància de la mirada; Mirar és dominar.\n- Passos a seguir per fer un bon discurs.\n- Com fer un bon guió.\nPublicado por Imma Renilla en 14:31 No hay comentarios:\nCreació d'un mapa conceptual\nEn aquesta sessió de GITIC es tractava de crear un mapa conceptual utilitzant el programa CmapTools. El tema podia ser lliure tot i que a la classe se'n va proposar un: Internet.\nVaig descarregar-me el programa a casa, que em va costar bastant, i vaig decidir fer el tema de la cafeïna. He triat aquest tema per què soc consumidora habitual de Red Bull i tothom que em coneix ho sap. Llavors, aquest tema m'ha interessat bastant per poder fer-ho a grants trets.\nPublicado por Imma Renilla en 5:04 No hay comentarios:\nEn primer lloc, s'anuncia un producte de neteja: Fairy Ultra Caps. Aquest producte és una mena de "pastilla" o comprimit, on a dintre es troba concentrat el líquid de neteja. Llavors, s'introdueix al rentaplats, el producte es desfà i deixa net tots els estris i materials de cuina.\nEn aquest anunci apareix un model de família formada per la mare, el pare i el fill, Pablo, de vuit anys aproximadament. A més, la mare està embarassada, gairebé a punt de donar a llum.\nL'escena es produeix quan acaben de dinar, el pare havia preparat lasanya per a menjar, i és l'hora de desparar la taula. El fill ajuda al pare a posar els plats, cuberts i gots al rentaplats. Llavors, el pare introdueix la "pastilla" de fairy dins la màquina. A partir d'aquí, es veu el funcionament d'aquest producte i els seus efectes positius: deixa tot ben net i brillant.\nAquest anunci no mostra un model de família tradicional i masclista, on la dona fa les feines de la llar, sinó que és el pare qui fa el dinar i despara la taula. Per tant, no es tracta d'un anunci gaire antic.\nL'escena es dóna a la cuina i es pot intuïr el nivell social d'aquesta família,classe mitjana-alta, per l'aparença de la cuina: gran, ample, bona distribució, ordre i mobles de qualitat.\nPer últim, els pares no són gaire grans; la dona no deu arribar als 30 anys i el marit, una mica més gran, deu tenir trenta i pocs anys. Es transmet un tipus de família estable i unida.\nPublicado por Imma Renilla en 13:57 No hay comentarios:\nPràctica COED 20-10-09\nAquest dia, a la sessió de Comunicació oral, escrita i digital, vàrem fer una petita exposició sobre Qui ets, tu?. Havíem de portar una imatge o fotografia que representés a la persona que havíem de descriure. Jo vaig descriure en Nacho, però, com que no el coneixia gaire i no sabia quin objecte el definia, doncs, li vaig fer una fotografia en primer pla.\nA continuació os paso la descripció.\nEn Nacho és un noi de 24 anys, alt i prim. El seu cabell, castany obscur quasi negre, ni massa llis ni massa arrissat, li tapa lleugerament l'inici de les orelles. El seu front una mica ample marca la seva intel.ligència. Els seus ulls, ni massa grans ni massa petits, són molt expressius.\nDe la boca surt un somriure molt sincer i natural, on a més, es poden veure les dents, blanquinoses i ben posades. Té una mica de barba, que envolta el seu somriure. La forma de la seva mandíbula marca la seva gran voluntat i la capacitat de treballar.\nLa forma de vestir d'en Nacho és esportiva, còmode i sencilla. Porta una jaqueta verda, que li cobreix tot el cos fins a la cintura i, a sota, una samarreta blanca.\nEs nota que té cura del seu aspecte ja que porta el cabell pentinat i les dents blanques i perfectes.\nRes pot definir millor la seva personalitat com el seu somriure. És el més destacat de la seva apareça externa.\nEl seu riure és molt natural, fins al punt que dóna una sensació de sinceritat, bondat i confiança en l'altre. A més, il.lumina i dóna bellessa a tota la cara. No representa el típic riure forçat i fals que s'ha de fer per quedar bé o per sortir bé en una fotografia.\nLa imatge d'en Nacho dóna una sensació de felicitat i resulta agradable per tohom qui mira.\nLa simpatia de la seva cara dóna a entendre que és sociable i que és un noi obert a parlar amb qui faci falta. No es veu tímid o cohibit.\nFinalment, cal destacar que la imatge d'en Nacho, en tot el seu conjunt, és simètrica i li dóna equilibri i harmonia a tota la seva figura.\nPublicado por Imma Renilla en 23:57 No hay comentarios:


Blanco no s’ha alliberat perquè no vol. Sempre ha tingut la possibilitat de fer-ho i ho sap « algemesi.info\nThursday, 05 de October, 17 (15:20)\nBlanco no s’ha alliberat perquè no vol. Sempre ha tingut la possibilitat de fer-ho i ho sap\nRecordem a l’equip de govern que ell i sols ell té la clau per canviar l’actual situació. A ells els pertoca fer una nova proposta d’alliberament de càrrecs. Per llei.\nPossiblement molts contemplen amb sorpresa la situació actual de l’ajuntament d’Algemesí. M+S ALGEMESÍ també. La responsabilitat de governar és de qui ha acceptat això, de qui ha acceptat conformar un equip de govern. No pot traslladar-la als qui estem fora. I més quan sempre han tingut portes obertes per evitar arribar on estem. No oblidem que tingueren l’oportunitat d’evitar el deslliberament dels regidors perquè foren advertits del pas que teníem en ment donar.\nPerò no tingueren sols la clau en aquell moment. La continuen tenint. Ja diguérem i reiterem que el fet que consideràrem que els càrrecs escollits en 2015 per a estar alliberats no eren, com s’ha demostrat, els que necessitava Algemesí, no implica que no estiguem oberts a alliberar altres càrrecs. Però això sols és possible, d’acord amb el Reglament Orgànic i Funcional, si la proposta ix d’alcaldia. És a ella a la que pertoca fer una proposta i convèncer-nos de la bondat de la nova proposta. Sols els demanem coherència. Si no hi ha proposta no es pot alliberar a ningú. Poden escollir la via judicial si volen, però estem davant un problema polític que requereix una solució política.\nFins ara l’única proposta que ens ha arribat de canviar els alliberaments fou la que ens féu Pere Blanco d’alliberar-se ell. En dues ocasions en la féu –setembre de 2016 i gener de 2017– i en les dues ocasions obtingué la mateixa resposta nostra: sempre que no es canvie el marc general que ells mateixos establiren en juny de 2015 no hi ha cap problema en alliberar a Pere Blanco. El primer tinent alcalde sap, per boca del nostre portaveu, que si es vol alliberar cobrant el que cobraven els dos regidors d’EU fins fa poc alliberats, podia alliberar-se. També sap que si vol alliberar-se per més, sempre que el conjunt de diners no sobrepasse els 88.000€ inicials que ells acordaren com a tope global de retribucions, també comptarà amb el nostre vot favorable. Són ells el que s’han posat un límits absurdes i contraproduents de 88.000€ com a massa salarial total per alliberats, i 25.000€ com a límit per a un regidor, límits que han determinats tota una legislatura. Incomprensible però cert.\nRecentment el primer tinent alcalde s’ha prodigat en els mitjans de comunicació dient que ja no té ganes que entrem, però volem recordar-li que mai hem posat com a condició sine quo non per al seu alliberament la nostra entrada a l’equip de govern. Sempre ha tingut possibilitat d’alliberar-se. No sols en setembre de 2016. En juny de 2015 en una reunió preparatòria del primer plenari, i en presència del PP, se li instà a que s’alliberarà ell, i va ser ell qui va dir que ell no anava a perdre diners alliberant-se amb 25.000€ quantitat que fou el seu partit qui la imposà. No podem perdre de vista on estem i per quines decisions hem arribat ací. Pot perfectament alliberar-se, tot i que per fer-ho deurà desdir-se dels absurdes plantejaments inicials i quedar en evidència, clar.\nL’equip de govern ha d’estar ben tranquil que si vol continuar governant sense la presència en el govern de M+S ALGEMESÍ va a poder fer-ho, però ha de ser ell qui elabore un model organitzatiu i d’alliberament que funcione i qui ens ha de convèncer de la bondat del nou sistema. Si hem deixat sempre oberta la porta a sumar-nos al govern ha estat en consideració a Algemesí, no per ànsies de poder. No obstant això, una cosa ha aprés M+S ALGEMESÍ d’aquests dos anys. Els nous alliberats deuran de ser aquells que tinguen al seu càrrec les regidories de pes i que necessiten la presència contínua i efectiva del regidor/a, tal com cultura, esports, personal, seguretat, urbanisme, serveis generals… No es tracta d’alliberar a qui estiga disposat a alliberar-se, sinó a qui li convinga a l’ajuntament.\nQueixar-se no serveix de res. Queixar-se a més quan voluntàriament s’ha acceptat la tasca –i els privilegis– de governar és, a més d’inútil, indigne. El plenari, que és el competent per designar els càrrecs alliberats, sols pot exercir la seua competència si li arriba una proposta. I la proposta no arriba. Però no és per culpa nostra, per molt que diguen. És per la passivitat i inacció de l’alcaldessa. Si no fan la proposta mai es podrà debatre. Però serà per culpa seua, no nostra.\n: Més Algemesí http://ift.tt/2fOAM6e\n← Blanco no s’ha alliberat perquè no vol. Bempre ha tingut la possibilitat de fer-ho i ho sap\nGaleria Festa de la Mare de Déu de la Salut →


Un Drac normal\n1- On és la gent?\n3- Quina por!\n4- Qui és en virus?\n11- Visita de metge\n13- En ruta\n14- La fi del món\n16- Pas de la barca\n17- Pilota de parracs\n18- El gorg blau\n23- Els homes de negre\n25- La mona\n30- La Sagrada Família\n33- El món perdut\n34- El zoo\n35- SANT JORDI!\n38- Mainada al carrer!\n39- La bruixa\n41- Jocs de guerra\n49- Anacronópete (I)\n50- Anacronópete (II)\n51- Anacronópete (III)\n58- Pont penjat\n65- (S) Avi\n70- La suca\nEl Drac Normal\tquim\t2020-09-22T15:45:12+00:00\nEPS! EL DRAC TORNA A FER DE LES SEVES!\nNo n’ha tingut prou en tenir una web pròpia amb 75 contes il·lustrats, una cançó expressament composada per a ell, un conte de “santjordi” protagonitzat per la seva amiga víbria, etc, que…\nA partir del dia 21 de setembre, al vestíbul de l’Escola Montfalgars de Santa Eugènia de Ter, els nens i nenes de l’escola hi trobaran una petita sorpresa: l’exposició UN DRAC NORMAL I EL VIRUS CORONAT.\nAixí, el drac normal vol continuar, a la seva manera, acompanyant a la mainada en el seu retorn cap a la normalitat.\nPodeu veure els plafons de l’exposició UN DRAC NORMAL I EL VIRUS CORONAT clicant el drac.\nUN DRAC NORMAL, UN PROJECTE GENS NORMAL\nAquest any 2020 serà recordat durant molt de temps per la manera en que ens ha canviat a tots la vida. D’un dia per l’altre vam deixar enrere la més absoluta normalitat i vam començar a viure en la inseguretat. El nostre món es va començar a aturar el divendres 13 de març quan les escoles van tancar les seves portes amb moltes coses a dins. S’estava vivint una situació delicada, excepcional, nova per a tothom, sense referències prèvies de com afrontar-la i, sobretot, com gestionar-la. I tot per culpa d’un microbi microscòpic anomenat Covid-19 que s’estava estenent ràpidament per tot el planeta infectant a la població, una pandèmia mundial.\nL’endemà es va decretar l’estat d’alarma a tot l’estat i vam aprendre i patir una paraula nova: confinament. Durant 15 dies es restringiren les sortides al carrer dels ciutadans, només es podia sortir al carrer per causa de força major o situació de necessitat. Arreu es van aturar totes les activitats no essencials, el carrers van quedar buits, i la gent (petits i grans) es va quedar tancada a casa. El que només havien d’ésser 15 dies de confinament preventiu es va anar allargant successives vegades veient la magnitud de la pandèmia… Fins que, mica en mica, ara que ha començat el mes de juny, sembla que ens n’anem sortint.\nEl projecte Un drac normal va sorgir de la improvisació i de la necessitat del moment. Els grans però, sobretot, els nens i les nenes havien quedat, d’un dia per l’altre, allunyats de la seva zona de confort. No podien anar a l’escola, no podien jugar amb els seus amics i amigues, no podien visitar els seus avis i àvies, no podien sortir de casa… Per això, vam voler ajudar-los a la nostra manera, obrint-los una petita finestreta, a mode de senzills contes il·lustrats diaris, per intentar mostrar-los què estava passant al món des d’una perspectiva molt propera a la seva. Així, la figura d’un drac ens va encaixar perfectament per portar a terme el nostre objectiu.\nEl petit repte que suposava escriure i dibuixar quinze contes protagonitzats per un drac normal, mica en mica, degut a la situació que s’ha anat vivint, s’ha convertint en un gran projecte que ha arribat a les setanta-cinc històries i que també ha inclòs un munt de material pedagògic, un conte de sant Jordi (La Jordina i la víbria del gorg blau) i una cançó.\nLA CANÇÓ DEL DRAC\nPer aquesta diada tan especial, el Drac ha volgut fer un conte especial per a tots els nens i nenes.\nUN DRAC NORMAL | TEXT: Jaume Prat i Pons | IL·LUSTRACIONS: Quim Paredes i Baulida


Els diners retornats per Espanya pel ‘tax free’ el 2021 s’equiparen als nivells prepandèmia - Altaveu el diari digital d'Andorra\nEls diners retornats per Espanya pel ‘tax free’ el 2021 s’equiparen als nivells prepandèmia\nEls ciutadans d’Andorra van declarar haver fet compres l’any passat a l’Estat espanyol per valor de 18,2 milions d’euros i la devolució d’IVA que ja ha rebut la conformitat d’Hisenda ascendeix hores d’ara a 3,1 milions, només un 0,26% menys que el 2019\n16/01/2022 (21:16 CET)\nUn ciutadà validant un DIVA. ARXIU\nEls diners retornats per Espanya en concepte d’IVA per les compres fetes i declarades per ciutadans del Principat a l’Estat espanyol s’han situat de nou als nivells que hi havia abans de l’esclat de la crisi sanitària. Cert que tant les reclamacions de devolució (els DIVA activats) com el volum global de les compres realitzades és lleugerament més baix (de l’ordre del 7% inferiors), però les devolucions ja efectuades són equivalents: 3,1 milions d’euros ha abonat l’Agència Tributària, el descens entre el 2019 i el 2021 és només del 0,2%.\nL’any passat, el 2020, el de la pandèmia en tot el seu esplendor, la caiguda va ser espectacular. Òbviament, durant el segon trimestre, amb el confinament com a protagonista, la punxada va ser molt notable. I també al darrer trimestre de l’any hi va haver una reculada important respecte del 2019. Però el recentment liquidat 2021 ja ha permès recuperar les xifres d’abans de l’esclat de la crisi de la Covid. Així ho indiquen les dades facilitades per l’Agència Tributària espanyola.\nSi es tenen en compte els DIVA que s’han donat per bons i s’han efectivament abonat i s’hi afegeixen aquells que s’han denegat per no estar conformes i els que queden pendents de validar, la xifra que en surt és que durant el 2019 es van activar 112.811 procediments, un 35% més que el 2020 (72.604) i encara un 7,5% més que aquest 2021 recentment acabat (104.520). El volum total declarat (la base imposable), seguint la mateixa estructura d’exercicis és de 19.618.723 euros per 12.435.403 (reducció del 36,6%) i per 18.260.707 euros (caiguda del 7%).\nFinalment, la quota total sol·licitada per al retorn hauria estat de 3.426.643 euros el 2019; 2.340.691 euros el 2020 (davallada del 31,7%); i 3.314.589 euros aquest últim 2021 (baixada del 3,2% respecte del 2019). Evidentment, l’increment del 2021 respecte de l’any passat és molt notable, de magnituds que se situen entre el 41,6% respecte de la quota fins al 46,8% si es té en compte el volum total de compra declarada. És a dir, com s’ha esmentat ja, la base imposable.\nSi es tenen en compte els DIVA sobre els quals l’Agència Tributària ha donat la seva conformitat, s’arriba a la conclusió que la Hisenda espanyola ja ha acordat retornar el 2021 més de 3,1 milions d’euros, una xifra pràcticament idèntica a la del 2019, i un milió per sobre de la quota devolutiva del 2020. L’Agència Tributària espanyola ha donat per conformes hores d’ara, en relació amb el 2021, 100.961 DIVA, quan al 2019 van ser 103.460 i el 2020 només 69.554. Pel que fa a la base imposable, mentre al 2019 va ser de 17.888.703 euros, aquest darrer any ha estat de 17.287.007 euros. Pel mig, el 2020 el volum total de compres declarades que van rebre la conformitat del departament de la Hisenda d’Espanya va ser d’11.509.357 euros.\nMentre la reculada entre el 2019 i el 2020 va ser de l’ordre del 33%. Aquest 2021 només hi ha hagut una caiguda d’entre el 0,26 i el 3,4%, en funció de la magnitud analitzada, respecte de l’any immediatament anterior a l’esclat de la pandèmia. La davallada quant al retorn de diners que ja ha validat Espanya, com s’ha dit, és irrisori. No arriba ni a 8.000 euros en xifres absolutes.


Les Jornades sobre Inclusió Social del Teatre Principal reivindiquen la diferència :: Departament de Cultura, Patrimoni i Esports :: Consell de Mallorca\nL'equip directiu del Teatre Principal de Palma amb els professionals que assisteixen a les Jornades sobre Inclusió Social.\nEl Teatre Principal de Palma ha inaugurat aquest dijous les Jornades sobre la Inclusió Social a les Arts Escèniques, que compten amb 60 inscrits.\nL’obertura de les jornades ha anat a càrrec de Carlos Forteza, director del Teatre Principal, que durant la seva intervenció ha posat un especial èmfasi en els esforços del Teatre per convertir la històrica sala de ciutat en un espai cada vegada més accessible per a tothom i sobre “la necessitat i obligació per a una institució pública com el Principal de donar presència, visibilitat i caràcter de naturalesa al treball dels professionals que treballen el camp de la inclusió en les arts escèniques”.\nConscient de que aquestes jornades són només “una primera passa, un punt d’encontre i d’intercanvi d’experiències”, Carlos Forteza ha assegurat que “des del sector públic estam intentant respondre a aquesta demanda de `normalització´”, que es reclama des dels col·lectius amb diversitat funcional i aquells en risc d’exclusió social\nForteza ha conclòs la seva intervenció amb la reivindicació de “la normalització de la diferència i de la diferència com a riquesa cultural”.\nEsther Bonal, de Xamra, presentació inaugural\nSeguidament, Esther Bonal, directora de XAMFRA, centre de música i escena del Raval a Barcelona i professora de Pedagogia de l’ESMuC, ha inaugurat les jornades parlant d’Arts escèniques: eines per a una vida vivible, que, una vegada acabada, ha generat un intens i sòlid col·loqui.\nLa trobada ha seguit amb la presentació de tres propostes inspiradores i diverses en contextos, col·lectius, territoris i metodologies, que ha generat un diàleg obert entre els participants. Es tracta de Constanza Brnic, que ha explicat el seu projecte de dansa inclusiva, Piece, adreçada a nins i adolescents, així com l’òpera participativa Monstre del laberint i Tots dancem; Nacho Bilbao i la iniciativa The Cross Border, creada el 2012 a Nova York i que conjuga àmbits com el teatre i la transformació social; i Jordi Mas, que amb la companyia CircBombeta treballa la inclusió social en el món del circ en el seu darrer espectacle, Mur.\nLes Jornades sobre la Inclusió Social a les Arts Escèniques, que continuen fins aquest divendres 21 de setembre, volen visibilitzar i posar en valor la creació artística a les arts escèniques i comunitàries orientada a la inclusió social, així com promoure la seva professionalització, exhibició i difusió.\nExcel·lent resposta del sector\nLa resposta del sector ha estat excel·lent i les jornades compten amb 60 inscrits procedents de professionals del sector com educadors, terapeutes, programadors, creadors, intèrprets, gestors culturals, tècnics d’ajuntaments i representants d’institucions pioneres com l’ONCE.\nEn el context d’aquest jornades, aquest dijous 20 de setembre s'ha projectat el film Une jeune fille de 90 ans, de Valeria Bruni Tedeschi i Yann Coridian, en la seva versió original en francès subtitulada en castellà. Aquesta pel·lícula narra la relació entre un reconegut coreògraf que fa un taller de dansa a una residència per a persones majors i una interna malalta d’alzheimer de 92 anys.\nAquest divendres 21, també a les 20 hores, les Jornades es clouran amb el Colectivo Lysarco, que representarà el muntatge de dansa Synergy, un espectacle generador de vincles, que potencia la capacitat per crear de forma conjunta i en cooperació. Nou artistes, músics i ballarins trenquen barreres i proposen uns models nous de relació entre l’espectador i l’escena.


Villa Retiro Hotel-Restaurant, el Delta idíl·lic ~ EbreDigital.cat\nLes 19 habitacions de Villa Retiro, al Delta de l’Ebre, proposen una estada per Setmana Santa que barreja l’alta gastronomia local amb una vivència intensa del paisatge autòcton. La coneguda a la zona com “Casa del Indiano” de Xerta (Baix Ebre), dóna l’oportunitat als hostes i visitants d’experimentar l’idil·li que els germans Joaquim (director general) i Fran López (Xef) viuen amb la seva terra.\nSituat en un paratge natural, Villa Retiro ofereix racons únics que descobrir en un entorn en què la vegetació pren màxim protagonisme a la primavera. L’hoste podrà comprovar-ho en les noves Suite-Jardí, dotades d’una exclusiva parcel·la exterior, així com en els salons del restaurant que, sota el mateix nom de Villa Retiro, conviden a explorar el Delta de l’Ebre des del paladar.\nVilla Retiro Restaurant compta amb una estrella Michelin des de 2009. Les seves especialitats són els arrossos, el cranc blau, els caixetes (bivalve autòcton), les navalles, l’ànec de Coll Verd, les ostres … productes que el xef Fran López s’utilitza en receptes que sumen innovació i creativitat a la cuina local.\nVilla Retiro Hotel-Restaurant s’han convertit en el primer restaurant amb estrella Michelin que permet el pagament amb bitcoins. La iniciativa es va donar a conèixer en l’última edició del Mobile World Congress i consisteix en la incorporació d’un dispositiu que permet pagar des de les aplicacions cartera del telèfon mòbil i les app Wallet, convertint les moneda digital en moneda de curs.\nL’hotel compta amb spa i piscina exterior que està oberta des de l’inici de la temporada fins a la tardor.\nVilla Retiro Grup és l’evolució d’una empresa familiar nascuda el 1929 i actualment gestionada per la quarta generació; compta amb uns 200 treballadors. El xef Fran López, juntament amb el seu germà, Quim López, director de Villa Retiro Grup, són els artífexs d’un creixement corporatiu basat en experiències lúdic-gastronòmiques de qualitat que desenvolupen en punts estratègics de Catalunya, com Barcelona o el Delta de l’Ebre; tots dos enclavaments turístics i econòmics d’importància nacional. Els negocis del grup no únicament estan lligats a la restauració sinó que també inclouen una escola de cuina, un festival de música i un celler de vins i olis. Des 2018 gestionen la restauració de la Hisenda Na Xamena a Eivissa.


Els guardians de la història del Poblenou | Info Barcelona | Ajuntament de Barcelona\nEls guardians de la història del Poblenou\nL’Arxiu Històric del Poblenou va néixer l’any 1976 per donar a conèixer la història del barri als seus veïns. La seva primera seu va ser a l’Ateneu Popular La Flor de Maig, i des del 1991 és al Centre Cívic Can Felipa.\nEl Poblenou és un barri relativament jove de la ciutat; els seus orígens se situen només 150 anys enrere. Tot i així, és un barri amb una història fabril molt important, i des de l’any 1992 ha viscut una de les grans transformacions de la ciutat.\nPer recollir tota aquesta història es va crear, fa 38 anys, l’Arxiu Històric del Poblenou coincidint amb els primers ajuntaments democràtics. Com explica el seu president, Jordi Fossas: “En aquell moment no hi havien arxius de districte, era una cosa que no es feia; hi havia un arxiu de Barcelona central. I vam crear l’Arxiu per donar a conèixer la història, d’on veníem els veïns del barri, perquè la nostra història, com que és un barri eminentment obrer, era poc coneguda.”\nEls veïns, principal font d’informació de l’Arxiu\nEl Poblenou va canviar molt ràpidament coincidint amb els Jocs Olímpics. En 15 anys es va transformar més que en els 100 anteriors. El canvi més important va ser l’urbanístic. Es van enderrocar molts edificis i fàbriques i es va fer tot nou.\nDes de l’Arxiu s’ha treballat intensament per recuperar i donar a conèixer el passat industrial del barri i reivindicar-lo. Això ha estat possible gràcies a les aportacions dels veïns. Fotografies, documents i, sobretot, els testimonis orals són la font més important de l’Arxiu Històric del Poblenou.


admin – Pàgina 16 – Cineclub Manresa\nL’any 2016 Cineclub seguirà commemorant el seu 60è aniversari i serà un any PERFECTE PER VOLAR i per ESTIMAR, BEURE I CANTAR a L’EDEN amb ELS EXILIATS ROMÀNTICS i la TCHINDAS.\nDilluns 28 de desembre · SESSIÓ SORPRESA\nDiumenge 27 de desembre · QUÉ DIFÍCIL ES SER UN DIOS\nDIRECCIÓ: Aleksey German\nDiumenge 20 de desembre · UNA PALOMA SE POSÓ EN UNA RAMA A REFLEXIONAR SOBRE LA EXISTENCIA\nDiumenge 13 de desembre · MANDARINAS\nDIRECCIÓ i GUIÓ: Zaza Urushadze\nDiumenge 6 de desembre · ELS TERRATS\nDIRECCIÓ: Merzak Allouache\nDijous 3 de desembre · THE VISIT\nDiumenge 29 de novembre · MURIERON POR ENCIMA DE SUS POSIBILIDADES\nDIRECCIÓ i GUIÓ: Isaki Lacuesta\nCicle Mostra de Films de Dones. 2015\nPer tercer any consecutiu hem participat en la Mostra Internacional de Films de Dones a Manresa.\nMiroslav Mogorovich (15/11/2015)\nEl productor serbi Miroslav Mogorovich va presentar el passat 15 de novembre a Cine Club Manresa el seu premiat film No One’s Child, i va fer un animat col·loqui amb el públic en acabar la projecció.\nProjecte Visuals a la Filmoteca (13/09/2015)\nDins els actes de la 2a Setmana del Cineclubisme Català, Cine Club Manresa va presentar el projecte VISUALS a la Filmoteca de Catalunya el passat 13 de setembre.\nDijous 26 de novembre · CARTES A MARIA\nDIRECCIÓ: Maite García Ribot\nDiumenge 22 de novembre · MR. TURNER\nDijous 19 de novembre · RASTRES DE SÀNDAL\nCoordinats per Òmnium Bages-Moianès, els nous premis Lacetània de les Arts i la Cultura planten cara a la crisi i refermen el compromís amb el país, la Catalunya Central i un ampli espectre del món de les lletres, el cinema, el circ i el teatre.


José Luís Martín i Emili Vives | El semàfor de TarragonaDigital\nEl semàfor del 06 de agost de 2018\ndilluns, 6 d’agost 2018 - 00:01h | Actualitzat a 06/08/2018 18:03h\nL'actual primer tinent d'alcalde de Tarragona i candidat del Partit Popular a les properes eleccions municipals de l'any 2019 ha donat a conèixer en una entrevista a TarragonaDigital, un projecte interessant que es podria desenvolupar a la ciutat: unir la Part Baixa i la Rambla Vella a través d'una avinguda que uneixi la Plaça dels Carros i la Rambla, ampliant voreres del carrer Apodaca i carrer Unió. Propostes d'aquest tipus són les que creen noves dinàmiques de mobilitat i relliguen urbanísticament les ciutats.\nAdministrador d'El Fonoll, poble naturista\nEl Fonoll, el poble naturista de la Conca de Barberà resisteix després de 20 anys de la seva obertura i malgrat el rebombori i expectació que va crear quan es va fer famós. El seu fundador i administrador, Emili Vives fa un balanç positiu de l'experiència i de l'evolució del poble, amb una vintena d'habitats estables durant tot l'any i 'plena ocupació' turística durant l'estiu. I amb un altre projecte, més enfocat cap a la vessant creativa i artística, a prop de Tàrrega. Una filosofia de vida que ha sabut trobar el seu espai.\nDirector General de Concert Studio\nEl Festival Internacional de Música de Cambrils encara la seva setmana final després d'una setmana d'èxit absolut amb caps de cartell com Miguel Póveda, Jorge Drexler, David Bisbal o Juanes. El Festival ha agafat nova embranzida aquest 2018 i fa vibrar la Costa Daurada durant aquest mes d'agost amb un Parc del Pinaret de Cambrils ple a vessar en la majoria de concerts. El festival musical més important de Tarragona ja ho té tot preparat per aquests propers dies Sweet California, La Pegatina i Enrique Bunbury\n"El semàfor de 'delCamp.cat' del 03 de agost de 2018" "El semàfor del 2 d'agost de 2018"


tens un racó dalt del món: de novembre 2019\nNovembre respira sense estridències,\ns'adapta a l'aire dels teus ulls,\ncamina de bracet a la teva ombra.\nInspirat en una imatge de Cristian Andreescu, extreta de la pàgina de twitter Arty\nUna petita selecció de pàgines o apunts de les xarxes que m'agraden:\nEls homes clàssics, a Catalunya Ràdio\nCentpeus, el blog de ciència de Daniel Closa\nGrand artist, pàgina de facebook dedicada a la pintura\nRestot, pàgina de twitter dedicada a l'art\nApunt al facebook de Fina Masip Llop, sobre un emotiu record de la guerra civil, i unes especials auvarques\nApunt al blog Ciutadà K, on Xavier Miró ens dona arguments per a explicar la vàlua de Rosalía i el seu disc El mal querer\nPremi de Novel·la Curta Verònica la Cartonera\nUna història coral, bastida al voltant de la trajectòria vital de nou personatges relacionats tots entre si. Els personatges, el nom dels quals encapçala també cada un dels capítols, es descriuen a si mateixos en primera persona alhora que ens descobreixen el tarannà i les accions dels altres, a través de l’opinió que en tenen i expressen. La visió global que tenim com a lectors de les narracions, doncs, a manera de voyeurs omniscients, que sabem no només com actuen els protagonistes sinó també com pensen, és un dels grans encerts de l’obra, atès que cada personatge explica la relació amb l’altre des del seu punt de vista, però és exclusivament el lector l’afortunat d’acostar-se als relats des d’una perspectiva més àmplia i en pot entendre així la seua interrelació... Presentació, el 15 de desembre al centre La Negreta de Barcelona\nVídeo de Cinta Llatje:\nEl meu llibre Una sortida digna, ja fa 10 anys que tomba. Bons records.\nPublicat por Jesús M. Tibau at 20:12 Cap comentari:\nLa variable veritat sobre el clima de la Terra.\nPer què existeixen les estacions? Què passa dins d’un huracà? Com està canviant el clima? Descobreix les respostes a aquestes preguntes i a moltes més en aquesta fascinadora guia sobre l’oratge.\nInclou textos informatius, il·lustracions originals i panells laterals amb més dades sorprenents.\nPublicat por Jesús M. Tibau at 18:55 Cap comentari:\ndiLLUMs d'arts al forn col·labora amb el 2n Mercat Solidari d'Art que organitza Lo Taller del 5 al 24 de desembre.\nPodeu veure com va funcionar l'any passat en aquest enllaç.\nQuan partir és l'esperança nua que em du el nou dia,\nquan la llum comença alçar-se i les ombres són gegants.\nInspirat en una pintura d'Eugene Berman, extreta de la pàgina de Twitter Restot\nDesgràcia, de J.M.Coetzee. Traducció de Dolors Udina\nAquesta setmana, de l'11 al 16 de novembre, tenen lloc les V Jornades del patrimoni literari ebrenc a la Biblioteca Marcel·lí Domingo de Tortosa, ambla poesia com a protagonista.\nPodeu consultar l'extens programa en aquest enllaç.\nPublicat por Jesús M. Tibau at 20:41 Cap comentari:\nErrar és humà:


CELEBRADA LA 40ª EDICIÓ DE LA DIADA DEL TENNIS CATALÀ – Federació Catalana de Tennis\nCELEBRADA LA 40ª EDICIÓ DE LA DIADA DEL TENNIS CATALÀ\nEl divendres 3 de juny es va celebrar la 40a edició de la Diada del Tennis Català a les instal·lacions del Reial Club Polo de Barcelona, després de dos anys i mig sense poder-la celebrar per la pandèmia. Va ser una gran oportunitat per posar en valor la força del conjunt del Tennis Català, amb més de 260 persones representants de clubs catalans.\nJavier Moreno, responsable de la secció de tennis de la junta directiva del Reial Club de Polo de Barcelona, va ser el que va donar la benvinguda a tots els assistents. En el seu discurs va remarcar tot el treball que estan fent pel seu club i va destacar la paraula que els defineix: Compromís. “Compromís per fomentar els valors de l’esport, compromís amb la nostra ciutat i el territori per difondre els valors de Barcelona i Catalunya a tothom a través dels nostres esdeveniments esportius, compromís amb la societat a través de la nostra fundació per ajudar a col·lectius que ens necessiten, i compromís amb l’esport en general apostant per l’organització d’esdeveniments en totes les categories perquè puguem gaudir tant dels esportistes amateurs com professionals”.\nSeguidament, va agafar la paraula Josep Maldonado, president d’Esport Solidari Internacional. Va agrair a la Federació Catalana de Tennis el “suport solidari que dona a l’entitat que jo represento i al món solidari en general”. Després del seu discurs, Jordi Tamayo, president de la Federació Catalana de Tennis, li va fer entrega d’una placa commemorativa en reconeixement a la seva feina solidària mitjançant l’esport.\nEl president de la Unió de Federacions Esportives de Catalunya, Gerard Esteva, tampoc es va voler perdre la cita. Aquest va tenir paraules de reconeixement a Jordi Tamayo, que “va agafar la Federació amb una situació molt complicada a causa de la crisi del 2008 i ara la seva junta ha aconseguit, a través de molts sacrificis i amb una determinació excepcional, fer un gran sanejament i capgirar la situació. Heu d’estar orgullosos del president que tenim i de la feina que ha fet”. Per la seva banda, Lourdes Revetllat, secretaria general de l’Esport i de l’Activitat Física de la Generalitat de Catalunya, va subratllar la bona salut que té el tennis a Catalunya. “Aquests més de 200 clubs repartits pel territori i les més de 20.000 llicències fan de la Federació de tennis una de les més potents i vives del nostre sistema esportiu”.\nL’últim en parlar va ser Jordi Tamayo, que va fer un repàs del seu mandat explicant d’on veniem, on som ara i on volem anar. Tamayo va voler donar les “gràcies a tots per fer possible que el tennis català sigui viu, però sobretot perquè tinguem l’oportunitat de compartir aquests moments. Som el motor del tennis espanyol i, perquè no, també de l’internacional”.\nDesprés de tots els parlaments inicials, va ser moment de retre un reconeixement especial a Josep Ferrer i Peris, qui fou president de la FCT des del 1981 fins el 2008, i que ens va deixar el desembre del 2020. Durant els gairebé 30 anys de mandat, Ferrer i Peris va modernitzar la gestió de la Federació i la va consolidar com a entitat de referència en l’àmbit estat. Tanmateix, la va convertir en pionera a nivell internacional i va ser la generació daurada del tennis català.\nFinalment, després de retre reconeixement als Campions de Catalunya per equips dels anys 2020 i 2021, va ser el moment d’homenatjar a Tommy Robredo, que aquest any ha deixat el circuit professional després d’una llarga i exitosa trajectòria. “És una persona que ens fa sentir orgullosos del tennis català. Esperem i desitgem que els nens i nenes s’emmirallin en ell perquè estic segur que el futur del tennis català amb persones com ell és prometedor”, va dir Jordi Tamayo abans que el protagonista de l’homenatge també digues unes paraules. “Vull animar a tots els clubs que intenteu ajudar al 100% a les joves promeses com a mi em van ajudar en el seu dia els clubs i la pròpia FCT. Perquè si en el futur algun d’aquests jugadors pot arribar al circuit, serà un plaer per tots nosaltres, i tan de bo puguin portar el Tennis Català a tot el món, que és a on volem estar”, va concloure Tommy Robredo.


El CRAG participa activament en la Setmana de la Ciència | Center for Research in Agricultural Genomics\nNotícies: El CRAG participa activament en la Setmana de la Ciència\nEl Centre de Recerca Agrigenòmica (CRAG) presenta, en el marc de la Setmana de la Ciència, un llibre divulgatiu de dibuix al natural (sketching) per a explicar la seva recerca.\nLa investigadora de l’IRTA al CRAG, Maria José Aranzana, impartirà una conferència a la seu central del Departament d'Ensenyament que s’emetrà en directe per a tots els centres docents de Catalunya.\nEl CRAG participa activament en la Setmana de la Ciència amb cinc activitats a la Biblioteca Sagrada Família-Josep M. Ainaud de Lasarte i xerrades a les escoles.\nBellaterra, 9 de Novembre de 2016. El proper cap de setmana comença la 21a edició de la Setmana de la Ciència, una setmana llarga en què es celebraran nombroses activitats de divulgació científica arreu del nostre territori. Enguany el Centre de Recerca en Agrigenòmica (CRAG) hi participa activament amb nombroses activitats, essent la més destacada la presentació del llibre “Sketching Científic CRAG”, que tindrà lloc el proper dijous 10 de novembre a la Sala d’Actes de la Biblioteca Sagrada Família – Josep M. Ainaud de Lasarte (Barcelona).\nEl llibre que es presenta en el marc de la Setmana de la Ciència és el resultat d’un projecte de divulgació que el CRAG ha portat a terme durant aquest any amb l’objectiu d’explicar la seva recerca en plantes i animals de granja a través del dibuix al natural (sketching). Els dibuixos i les anotacions dels cinc sketchers professionals i els de quasi un centenar d’aficionats que van visitar el CRAG en una jornada de portes obertes, configuren aquest llibre, una exposició i un audiovisual que també es podran veure durant la Setmana de la Ciència als espais de la Biblioteca Sagrada Família. Un cop finalitzada la Setmana de la Ciència, l’exposició es trasllada a la Universitat Autònoma de Barcelona, on es podrà visitar del 15 de desembre de 2016 fins al 17 de febrer de 2017.\nA més dels resultat del projecte “Sketching científic CRAG”, el CRAG també ofereix altres activitats als espais de la Biblioteca Sagrada Família-Josep M. Ainaud de Lasarte durant la Setmana de la Ciència. Per exemple, el dijous dia 10 al matí, els estudiants de 4art de primària d’una escola propera faran un taller on descobriran com les plantes canvien de forma per adaptar-se a les condicions del seu entorn. Durant el cap de setmana hi haurà xerrades per a tots els públics on investigadores del CRAG explicaran curiositats de les plantes.\nUna altre de les activitats destacades de la Setmana de la Ciència, que a Catalunya coordina la Fundació Catalana per a la Recerca i la Innovació, és el “Dia de la Ciència a les Escoles”, en el que els investigadors dels centres de recerca i universitats catalanes es desplacen als instituts de secundària per a explicar la ciència en primera persona. El dia 16 de novembre, cinc investigadors del CRAG aniran a escoles de poblacions com Sant Just Desvern o Rubí a explicar als estudiants quina recerca fan i què els mou a fer-la. És de destacar, la conferència titulada “La genètica que et menges; del laboratori a la taula”, que impartirà la investigadora de l’IRTA al CRAG, Maria José Aranzana, a la seucentral del Departament d'Ensenyament i que s’emetrà en directe per a tots els centres docents de Catalunya.\nSobre el projecte “Sketching Científic CRAG”\nEl projecte “Sketching científic CRAG” és un projecte realitzat durant l’any 2016 al CRAG i liderat per la investigadora del CSIC al CRAG Elena Monte, en col·laboració amb Zahorí de Ideas-Drawing on Location. Aquest projecte ha estat finançat per la Fundació Espanyola per a la Ciència i la Tecnologia (FECYT) i pel Programa Severo Ochoa de Centres d’Excel·lència en R&D 2016-2019 (SEV-2015-0533), tots dos del Ministeri d’Economia i Competitivitat (MINECO), i per Semillas Fitó. El taller de la Setmana de la Ciència “Troba la planta mutant!” compta amb el suport del Consejo Superior de Investigaciones Científicas (CSIC) i del MINECO-FECYT.


Raquel Domínguez - CAT Joieria Contemporània\nEm vaig diplomar com a mestra d’Educació Primària l’any 1999, però en acabar la carrera em vaig dedicar a moltes altres professions (dependenta, administrativa, cambrera..). L’any 2009 decideixo deixar la feina i tornar a estudiar. Aquest cop “Joieria Artística” a l’escola Llotja de Barcelona. A l’últim trimestre ja estic embarassada de la meva filla, cosa que farà que el meu projecte final s’ajorni i canviï. Acabo els estudis l’any 2013. Vaig realitzar les meves pràctiques a la botiga/galeria/taller “Dterra” de Sant Cugat (www.dterra.es/) on també he realitzat un parell de cursos de ceràmica.\nAl desembre del 2010 obro un bloc (mimitika.blogspot.com) on presentar les meves peces (i alguna cosa més). A partir de llavors neix el nom de Mimítika com a marca o com a denominador de la meva part joiera (ja que no està registrat enlloc).\nA l’octubre del 2011 obro la meva botiga online a la plataforma Artesanio (artesanio.com/mimitika) per provar sort. Fins aleshores només havia realitzat alguna petita fira de barri. En l’actualitat intento seguir amb la joieria dedicant-hi les estones que puc en un petit taller que tinc, però no visc d’això. Segueixo fent petites fires que no em suposin una gran inversió, perquè m’encanta tenir contacte amb la gent i veure que les meves peces es transformen en “reals” quan estan a sobre del cos d’algú altre. També he ampliat les meves xarxes socials: instagram i facebook..\nLa meva joieria és una mica com jo. És espontània, irregular i orgànica. Com gairebé tot el que faig és artesanal i es fa d’un en un, les peces mai surten iguals, per bé o per mal, són totes úniques. Intento fer joies boniques, amb les que la gent es trobi maca. Que li pugin una mica l’ànim. Treballo molt la plata, però també m’agrada experimentar amb altres materials. He treballat el paper, el coure, l’or, el llautó, l’os, la pedra, la ceràmica, la pasta egípcia... tot i que encara em falta molt per aprendre.\nHe participat en diverses exposicions. L'any 2011 vaig participar a Joieria contemporània. escoles, 6 visions. Exposició a l'EADT (Escola d’art i disseny de Tarragona); Espai Joia. Exposició a les Drassanes Reials de Barcelona; Ensenyant i aprenent Joieria. Exposició a Artesania de Catalunya. I el 2012 vaig participar e l'exposició de La Insígnia de Mestre Artesà a la sala Koetània de Barcelona.


Els eduquè? - Revista D'estil - Revista de petits grans plaers\nLes noves tecnologies, internet i les xarxes socials han canviat la nostra manera de viure. Pràcticament res es continua fent de la forma tradicional que hem après dels nostres avis i pares. Ara, ens sembla impossible –i gairebé insuportable– seguir la nostra rutina diària sense tenir a la vora el telèfon mòbil. Estar en contacte amb la família i els amics sense importar la distància ja no és cap raresa, igual que realitzar tota mena de gestions i tràmits en línia, siguin compres o pagaments i transferències bancàries. Tampoc ho és aprendre mitjançant Youtube. Són els edutubers, i ja són aquí.\n“La narració oral, un llenguatge col·loquial i l’ús de la primera persona per explicar un concepte o una experiència són alguns dels motius que justifiquen l’èxit de Youtube”\nL’èxit de Youtube\nEls espanyols dediquen 55 minuts diaris de mitjana a les xarxes socials, xifra que augmenta a 58 minuts en el cas dels més joves. De les diverses activitats que s’hi realitzen, veure vídeos ocupa la segona posició. En aquest àmbit, la xarxa social per excel·lència és Youtube, que cada dia rep mil milions de visites d’usuaris que volen aprendre alguna cosa, i es comparteixen més d’un milió de continguts.\nLa varietat de coneixements que s’hi busquen no té límits; des de saber fer una nova figura de papiroflèxia o d’amigurumi fins a veure, pas a pas, com s’elabora un pastís, entendre conceptes científics... Aquesta plataforma audiovisual s’ha convertit en una font d’informació inesgotable, especialment per als més joves. El 70% dels mil·lennistes que usen Youtube han vist algun vídeo amb la finalitat d’assimilar un nou concepte o aprofundir sobre alguna qüestió.\nLa narració oral, un llenguatge col·loquial i l’ús de la primera persona per explicar un concepte o una experiència són alguns dels motius que justifiquen l’èxit d’aquesta plataforma. La possibilitat d’aprendre, per exemple, una nova habilitat fent un gest tan senzill com veure un vídeo genera satisfacció i seguretat en l’usuari, que observa com supera reptes i augmenta els seus coneixements en un període relativament curt.\n“Els edutubers són creadors de contingut que utilitzen el format audiovisual i l’extraordinari abast de Youtube per ensenyar, de forma gratuïta, tota mena de coneixements: matemàtiques, ciència, música, història..”\nUna nova forma de divulgar\nAquest escenari digital de formació ha impulsat el sorgiment de noves figures divulgatives anomenades edutubers, que són youtubers especialitzats en ensenyament i divulgació; és a dir, creadors de contingut que utilitzen el format audiovisual i l’extraordinari abast de Youtube per ensenyar, de forma gratuïta, tota mena de coneixements: matemàtiques, ciència, música, història... A més, dins del món dels youtubers ja existeixen diverses classificacions en funció del tema que es tracti. Les més conegudes són videojugador (gammer), cuinòfil (foody), infoentreteniment (infotainment), etc.\nEl format audiovisual ja és el preferit de la generació Z –els nascuts després de 1996–, que tria els continguts educatius de Youtube en comptes dels llibres escolars. No es tracta de deixar de banda els mètodes tradicionals, sinó de fer que els vídeos siguin un material complementari que satisfaci les necessitats educatives dels joves d’avui dia, com ara l’aprenentatge basat en reptes, la formació activa o les classes inverses. Entreu-hi i veureu!


MC insisteix en denunciar la falta crònica de recursos en l’atenció primària a les portes de l’epidèmia de grip | Metges de Catalunya\nMC insisteix en denunciar la falta crònica de recursos en l’atenció primària a les portes de l’epidèmia de grip\nTot continua igual en l’atenció primària. Infrafinançament, insuficiència de recursos humans, escassa o gairebé nul·la cobertura de baixes i vacances de personal, i recursos extres inexistents per afrontar l’època de la grip. Una de les poques mesures que ha posat en marxa el Departament de Salut als centres d’atenció primària (CAP) amb l’arribada del fred és la flexibilització de les agendes dels metges de capçalera i pediatres. Dit d’una altra manera, es redueixen les visites programades o, fins i tot, es tanquen per complet les agendes, amb l’objectiu d’atendre només les consultes espontànies i urgents, fet que provoca un increment de les demores per visitar-se.\n“La pressió sobre la primària l’arrosseguem cada dia de l’any, anem sobrecarregats”, ha denunciat el secretari del Sector Primària ICS de Metges de Catalunya (MC), Óscar Pablos, al diari Ara. Amb tot, ha advertit que la situació es pot agreujar amb les vacances de Nadal i l’arribada de les infeccions respiratòries i l’epidèmia de grip, que farà augmentar les visites entre un 20% i un 30%. “Si en aquesta època la plantilla [de metges] passa de vuit persones a quatre perquè no es cobreixen les suplències, i a més redueixes la feina d’aquests quatre professionals, és normal que l’1 de desembre et donin hora per a l’1 de gener. El mateix passa a l’estiu, perquè no hi ha suplents i adaptes l’activitat als metges que hi ha”, ha explicat.\nAixí, MC ha detectat esperes que arriben als 25 dies per al metge de família en alguns centres, com per exemple el CAP El Fondo, de Santa Coloma de Gramenet (Barcelona), que dona hora programada per al 15 de gener o el CAP Ramón Turró de Barcelona, per al 9 de gener. Fora de l’àrea metropolitana barcelonina, les demores de les visites programades també s’allarguen fins a la segona i tercera setmana de gener. Aquest és el cas del CAP Rambla Ferran o CAP Cappont (Lleida ciutat), CAP Gatassa (Mataró), CAP Sagrada Família (Manresa) o CAP Tàrrega (Lleida).\n“L’ideal seria que reforcessin el nombre de metges per substituir els que marxen de vacances o per afrontar l’increment de malalts que hi haurà en les properes setmanes, perquè això és insostenible”, ha lamentat Pablos en declaracions a l’agència EFE, recollides per El País.\nEl representant sindical ha criticat, a més, que, des de Salut, es demani a la població que vagi al CAP en lloc d’anar a les urgències hospitalàries, sense abans reforçar amb més professionals i mitjans el primer nivell assistencial. “En el període 2010-2015, l'atenció primària a Catalunya va perdre 889 professionals, dels quals no s'han recuperat ni el 20%”, ha afirmat a 8tv. “La solució passa per fer més atractiva l’atenció primària i atreure professionals i, per això, es necessari pressupost i voluntat política”.


Dijous, 06 Mai 2021 16:31\nQuart de Poblet celebra el Dia d'Europa sent un dels municipis que més projectes gestiona de la UE. Només en l'últim any i coincidint amb els mesos més durs de la pandèmia, el 80% dels projectes presentats va aconseguir finançament de la Comissió. La localitat de l'Horta Sud va ser una de les primeres a comptar amb personal especialitzat en gestió de projectes, la qual cosa va ser el germen de què hui és l'oficina Quart és Europa.\nUna gran part dels projectes van destinats a la joventut perquè, com ha ressaltat el director general de l'IVAJ, Jesús Martí, “és qui ha de construir el futur i qui més es cree Europa”. Martí ha intervingut en les Jornades Quart és Europa, organitzades des de la regidoria de Joventut, i ha lloat que “Quart de Poblet ha deixat que els i les joves prenguen les seues pròpies decisions i siguen responsables. Les persones adultes pensem que sabem què és el millor per a ells quan no és així”.\nProva del lluny que pot arribar un jove quan se li donen els mitjans i l'oportunitat la trobem en la quartera Cristina Martínez, Presidenta del Consell Valencià de la Joventut. Des de molt xicoteta, va estar implicada en totes les associacions, a les cases de joventut de la localitat, ha sigut monitora, presidenta del Consell de la Joventut de Quart de Poblet i, des de desembre, presidenta del Consell Valencià de la Joventut. Martínez ha posat l'accent en la importància que brinda Europa a la joventut per a “empoderar-se” amb iniciatives i viatges que, d'una altra forma, no es podrien realitzar. Ha mostrat la seua preocupació per les conseqüències que la pandèmia està tenint, accentuant la individualitat en detriment d'una socialització indispensable en aquesta edat.\nLa regidora d'educació, Consuelo Campos, per part seua, ha ressaltat la implicació de totes les àrees de l'Ajuntament amb Europa. “Aquest esperit europeu es transmet a la ciutadania, als col·legis i a les entitats de Quart de Poblet, la qual cosa ha aconseguit que el municipi siga un referent a Europa”. Campos ha comentat les principals novetats d'alguns dels nous projectes europeus per al període 2021-2027 com Erasmus + i el Cos Europeu de Solidaritat. També ha ressaltat les oportunitats que ofereix la UE per a la població més jove i ha explicat algunes de les experiències més interessants que s'han desenvolupat en el municipi. L'objectiu és continuar en aquesta línia i motivar a la joventut a participar i desenvolupar les seues pròpies iniciatives. Per a això, l'Ajuntament de Quart de Poblet disposa de l'assessoria especialitzada en projectes europeus “Europa Jove” a la qual es poden dirigir les persones joves interessades.\nDimarts, 04 Mai 2021 09:35\nL’alcaldessa Carmen Martínez, el regidor d’Urbanisme, Juan Medina i el regidor d’Ocupació i Promoció Econòmica, Ángel Lorente s’han reunit amb l’equip directiu de Royo Group després de la seua fusió amb el grup Roca. El motiu d’aquesta trobada és presentar al Consistori les grans millores en les infraestructures, en la creació de llocs directes de treball i en l’avanç d’R+D+I que suposa la creació de Roca Royo Group, el nom que ix d’aquesta aliança entre dos grans del sector del bany.\nLa seu de Quart de Poblet serà el centre del disseny de la firma a nivell mundial, a més de mantenir diferents línies de treball. En la reunió s’han repassat els aspectes de l’evolució de l’empresa Royo que, des dels seus orígens, sempre ha estat molt vinculada al municipi.\nLa digitalització i la sostenibilitat són aspectes fonamentals que s’han marcat com a prioritaris en aquesta fusió que necessitarà el suport municipal per a la millora de les infraestructures.\nDijous, 29 abril 2021 13:18\nTortugues, ratapinyades, eriçons, garsa real, garseta, ànecs, colobres de riu i un bosc de ribera, sorprén el visitant que s'endinsa per primera vegada al Parc Natural del Túria al seu pas per Quart de Poblet. A tan sols sis quilòmetres de València, i a uns minuts del centre del nucli urbà del municipi, ens trobem un refugi de fauna i flora que en l'últim any s'ha multiplicat a causa dels mesos de confinament. Espècies que quasi no es veien, com l'ocell Plegadis falcinellus, més conegut com morito comú, ara s'han reproduït i es poden contemplar sense dificultat mentre es passeja per aquest paratge protegit.\nLa pandèmia ha servit per a conéixer millor els tresors que estan prop de casa i ha posat sobre la taula un turisme de proximitat que mereix quedar-se després d'haver arribat. El seu privilegiat enclavament, ha permés als veïns i veïnes poder gaudir, perdre's i desconnectar en aquest incomparable espai natural.\nLa recuperació de l'ecosistema de ribera del riu Túria és un dels objectius de l'Ajuntament de Quart de Poblet que lidera diverses iniciatives i treballa perquè altres administracions com la Confederació Hidrogràfica del Túria, Parcs Naturals i Brussel·les, s'impliquen encara més en aquest propòsit.\nEn col·laboració amb la fundació Limne, el Consistori ha posat en marxa diversos projectes per a revitalitzar i obrir a la ciutadania el Parc Natural del Túria. Una d'elles, premiada per la Fundació Bancaixa, és la de lluitar contra la canya invasiva i substituir-la per flora autòctona: salzes, tarays, baladres, joncs, narcisos, botxes o arundo micrantha, que estava en extinció, són algunes de les espècies que s'han triat per a la millora ambiental de més d'una hectàrea de terreny.\nHi ha moltes coses per descobrir d'aquesta joia de la localitat. El Centre d'Interpretació de la Naturalesa (CIN) organitza seguiments de la biodiversitat oberts a la participació de la ciutadania. Una oportunitat única per a conéixer de prop una cosa de la qual pocs municipis tenen l'oportunitat de gaudir.\nEncara que al Parc Natural del Túria es pot accedir les 24 hores del dia, els set dies de la setmana, les instal·lacions del CIN estan obertes a tot el públic durant el cap de setmana i es poden visitar entre setmana en grups concertats.\nL'Ajuntament de Quart de Poblet organitza una oferta d'oci per a tota la família entorn del parc natural que inclou rutes guiades. El cicle d'activitats en el llit del Túria, Primavera al Riu, està sent tot un èxit. Els dissabtes, de 10.30 a 12.30, es realitzen les activitats. Per al mes de maig hi ha programades una jornada d'observació i seguiment de tortugues el dia 8, una inspecció al riu, al costat de l'associació *Horta Neta, el dia 15 i dues rutes relacionades amb la fauna autòctona, com la llúdria, els dies 22 i 29.\nPer a la recta final, es commemorarà el 5 de juny el Dia Mundial del Medi ambient, amb la ruta de l'aigua. També es realitzarà el 12 de juny un seguiment de ratapinyades i, per a finalitzar el cicle, es plantaran halòfits per a celebrar el Dia Mundial contra la desertificació el 19 de juny.\nMoltes vegades no sabem el que tenim a uns metres d'on vivim. Sabien que existeix una sendera senyalitzada, la ruta verda del Parc Fluvial, que passa per Quart de Poblet i va des del Parc de Capçalera fins a Vilamarxant? Es tracta d'un recorregut de 26 km al costat del riu, ideal per a conéixer aquest enclavament natural. Una pista perfecta per la qual poder passejar en família, solo, amb bicicleta o a peu per un dels espais més bonics que tenim.\nDijous, 29 abril 2021 10:12\nEl Ple de l’Ajuntament de Quart de Poblet ha signat per unanimitat una declaració d’interés que confirma la voluntat de continuar i ampliar les mesures necessàries per a la reactivació social i econòmica del municipi. Tots els grups polítics amb representació municipal han subscrit aquesta declaració l’objectiu de la qual és mitigar les conseqüències del coronavirus entre els veïns i veïnes de la localitat pel que aquest document suposa el reconeixement de tota la Corporació a la decisió que va prendre l’equip de govern al principi de la pandèmia de declarar com a essencials els serveis socials municipals.\nEl disseny dels pressupostos municipals per a l’any 2021 ja feia un pas més en l’estratègia de programar la gestió municipal entorn de dos grans eixos: la promoció i foment de l’ocupació i l’augment de les prestacions públiques per a les famílies.\nAquest full de ruta implica reforçar encara més els recursos humans i materials necessaris per a proporcionar solucions a les famílies en situació d’emergència social. Això significa, entre altres aspectes, la revisió dels criteris d’adjudicació de prestacions, l’augment de les ajudes, el reforç del servei de detecció i atenció a les situacions de vulnerabilitat, risc i desprotecció dels xiquets, xiquetes i adolescents de Quart de Poblet. També es duplica la partida destinada a cobrir l’aportació municipal de les ajudes al consum de l’aigua potable.\nA més, s’incrementaran les inversions per a aconseguir un model de municipi accessible i humà, basat en la sostenibilitat i la salut pública. S’actua des de totes les àrees de gestió, de manera que no deixem fora a cap sector poblacional i que tots els veïns i veïnes es beneficien d’aquestes millores en les seues rutines quotidianes.\nTots els partits amb representació municipal es comprometen, a través de la declaració, a recolzar les adaptacions en el calendari fiscal que es proposen per a tractar de mitigar les dificultats de pagament del veïnatge a causa de la crisi provocada per la pandèmia. Per això i de moment, es mantindran les suspensions vigents en les taxes i les bonificacions dels cànons anunciades, així com l’impuls del sistema de compte corrent tributari.\nL’Ajuntament ja està ultimant les bases de la segona convocatòria del Pla Resistir i també té previst convocar noves ajudes a persones autònomes a més de dotar de més recursos als plans de foment de l’ocupació vigents.\nL’alcaldessa, Carmen Martínez, ha volgut subratllar la predisposició de tots els grups per arribar a un acord, i s’ha felicitat pel consens “demostrant amb ell com es fan les coses a Quart de Poblet, anteposant els interessos dels veïns i veïnes als particulars de cada partit”.\nL'esport, declarat com a activitat d'interés general\nPerò no ha sigut l’única declaració conjunta subscrita pel ple de Quart de Poblet. Tots els grups van signar el document presentat pel partit socialista municipal de reconéixer a l’esport com a activitat d’interés general.\nUna proposta que té per finalitat donar a l’esport un tractament especial per l’impacte i les conseqüències que té des del punt de vista social, econòmic i sanitari.\nLa pandèmia encara ha posat més de manifest la importància que tenen per a la societat els desafiaments vinculats al fenomen esportiu: des de la mateixa realització de l’esport fins a l’aspecte laboral, econòmic, turístic, tecnològic, comunicatiu, educatiu, sanitari i social.\nLa moció contempla instar el Govern autonòmic al fet que incloga en els seus plans i accions al sector esportiu, les seues empreses i activitats d’una forma similar a la realitzada pel Govern central. Així mateix, també se sol·licita al Govern d’Espanya que aprove un Nou Avantprojecte de Llei de l’Esport que eleve a norma amb rang de llei a l’esport.\nTots els grups municipals van acordar, entre altres aspectes, continuar amb la promoció de l’activitat física en el municipi des d’una perspectiva orientada al benestar de les persones, amb l’objectiu de crear hàbits saludables i una societat activa. Tot això, comptant amb els clubs, associacions esportives i amb el sistema educatiu, així com l’adequació dels diferents espais i instal·lacions esportives perquè siguen segures i accessibles.\nDimecres, 28 abril 2021 11:32\nEn dues setmanes haurem de trepitjar el fre i reduir a 30 km/h la velocitat del vehicle quan entrem al nucli urbà de Quart de Poblet. La modificació del Reglament General de Circulació, impulsat pel Ministeri de l'Interior, entra en vigor l'11 de maig i estableix aquest límit de velocitat quan només hi haja un carril per sentit. No obstant això, l'Ajuntament vol anar més lluny i àmplia aquesta mesura a tot el nucli urbà i no sols per a aquest tipus de vies. L'objectiu és promoure una mobilitat que protegisca el medi ambient, requerisca menys recursos energètics, reduïsca el calfament global, la petjada de carboni i la contaminació en el municipi.\nQuart de Poblet fa molt temps que està facilitant la convivència en matèria de mobilitat i protegint el vianant. Per això, fa ja diversos mesos que parteix de la seua llista de carrers ja té limitada la velocitat a 30km/h, avançant-se així a la modificació del Reglament General de Circulació. Aquest municipi de l'Horta també estableix a 20km/h el límit en les vies pròximes als centres escolars. A més, tanca al trànsit durant els caps de setmana l'Avinguda Sant Onofre, un dels llocs més comercials i amb major nombre de bars i restaurants.\nAquestes mesures no van soles. Hi ha una xarxa de set pàrquings municipals gratuïts al voltant del poble perquè no faça falta entrar amb el vehicle al centre del municipi.\nEl Consistori avança en el seu objectiu de crear llocs més còmodes en els quals prioritze el desplaçament a peu de la ciutadania, amb bicicleta o en altres mitjans de transport no contaminants.\nEs pretén aconseguir una major pacificació del trànsit, fomentar l'ús compartit de la via i recuperar l'ús i gaudi de les vies pels veïns i veïnes de Quart de Poblet.\nA partir de l'11 de maig tots els vehicles hauran de respectar la següent senyalització:\na) Limitació de velocitat a 20 km/h.\nAvinguda Sant Onofre, Carrer Torreta, Xiquet de Quart, Juan de la Cierva, Joan XXIII, baixada del Rio.\nb) Limitació de velocitat a 30 km/h.\nEn tot el nucli urbà.\nc) Radars pedagògics.\nPer a anar conscienciant a la ciutadania hi ha alguns radars pedagògics programats a 30 km/h malgrat que encara es permeta anar a 50 km/h fins a l'11 de maig. Això és així al carrer Antic Regne de València, Villalba de Lugo, 13 Roses i Avinguda de Madrid.\nHi ha uns altres que estan programats a 30 km/h perquè la limitació ja és a aquesta velocitat com al carrer Joanot Martorell i Plaça Juan Bautista Valldecabres.\nEls radars pedagògics programem a 20 km/h són al carrer Xiquet de Quart.\nDimarts, 27 abril 2021 12:51\nLes persones que han obtingut la beca per a la realització de pràctiques professionals per a persones amb discapacitat s'han incorporat al seu lloc a l'Ajuntament de Quart de Poblet.\nLa beca té una duració de sis mesos i l'objectiu és ampliar la seua formació en un entorn laboral. Sheila A. està en l'Oficina d'Atenció Ciutadana de l'Ajuntament de Quart de Poblet (OAC) i a Quart Jove. “Soc feliç ací. Estic opositant i el meu somni és poder ser algun dia conserge d'aquest Ajuntament”, comenta Sheila.\nAl costat d'ella, altres dues persones han entrat a realitzar pràctiques gràcies a aquest programa. Andrés L. ha començat com a ordenança en el Centre Ocupacional Municipal mentre que Andrés A. està en la Residència Mixta i Centre de Dia de Quart de Poblet.\nEn tot el procés estan secundats pel Servei d'Ocupació amb Suport del Patronat Intermunicipal Francisco Esteve (SEPIFE). La beca té una duració de sis mesos.\nDijous, 22 abril 2021 17:00


La nostra tasca és clara: disenyar, realitzar i instal.lar els millors elements de senyalització, treballant en continua comunicació amb el client.\nQualitat, exigència, diàleg, compromís, eficiència... són els conceptes que posem en pràctica al nostre dia a dia per aconseguir un resultat inigualable.\nLes especialitats que fan reconeixible la nostra marca\nEntenem com a gran format els elements fabricats o impresos perquè puguin ser vistos a gran distància, per tal de reconèixer la identitat de la marca per la seva mida.\nUna bona retolació s'ha de sostenir principalment en dos elements essencials; l'harmonia i l'equilibri, però sense perdre'n l'objectiu principal; atraure les mirades.\nCada senyalització ha de complir una finalitat concreta. Tenir les idees clares és la clau de la bona comunicació.\nSOM FABRICANTS! tot el procés de fabricació és propi, des de l'inici fresant els materials fins al control final de qualitat, passant per metal·listeria, cabina de pintura, electrificació i acabats finals. Treballem amb les matèries primeres de més alta qualitat, innovant i invertint contínuament en les darreres tecnologies.\nEns referim amb Wayfinding als elements de comunicació que guien les persones millorant-ne la comprensió per cada entorn a través de la senyalització.


Ajuntament de la Garriga/Activitats per commemorar el Dia Internacional de la Pau\nData i hora oficials: 20/10/2020 18:45\nActivitats per commemorar el Dia Internacional de la Pau\nÚltima revisió 17-09-2018 13:58\nEl proper diumenge 23 de setembre se celebrarà, a la Torre del Fanal, el Dia Internacional de la Pau (21 de setembre) amb teatre, xocolatada i música especialment adreçades als nens i les nenes.\nEn el marc del programa La Garriga pel Foment de la Pau, a partir de quarts de sis de la tarda, la Fundación Vicente Ferrer portarà un Kamishibai (petit teatret) per explicar la vida de’n Vicente i l’Anna Ferrer, fundadors de l’ONG que s’ha dedicat a construir un món on cap infant passi gana.\nTambé es comptarà amb un espectacle musical basat en un compte tibetà sobre la història d’un poble que ha de superar tot un seguit de dificultats amb l’ajut de la cooperació internacional.\nAl mateix espai hi haurà l’exposició les raona de la cooperació, que es podrà visitar fins al 7 d’octubre, sobre els motius pels quals cal seguir donant suport als projectes de cooperació des del món local.\nL’Assemblea General de les Nacions Unides va fixar l’any 1981 el Dia Internacional de la Pau (21 de setembre) com a jornada dedicada a enfortir els ideals de pau, convidant tots els pobles de món a celebrar-ho mitjançant l’educació i sensibilització de la ciutadania sobre aquest tema.


Geganta de l'Institut Escola Mar Mediterrània de Mataró | GegantCat\nConstructor Pares i mares de l'escola\nEntitat Institut escola Mar Mediterrània\nLa Tomassa és la geganta de l’escola Mar Mediterrània, antic Tomàs Vinyes, i representa tot el professorat femení.\nAquesta és la tercera geganta més antiga de Mataró, darrere de la Geganta i la Toneta, de la família Robafaves.\nLa Tomassa és bastant grossa i ampla comparada amb altres gegants, mesura tres metres amb deu centímetres i pesa quaranta-cinc quilos. És una dona que va ben arreglada, presumida i d’aspecte no gaire simpàtic. Té la cara rectangular, els ulls verds; va maquillada amb els llavis vermells i ombra d’ulls de color rosa; i de les seves orelles grans li pengen unes arracades. Al cap porta un luxós barret vermell sobre uns cabells llargs de llana vermella i marró que li arriben per sota les espatlles, amb un serrell que li tapa el front.\nVa vestida amb una brusa blanca de màniga llarga amb punys granats foscos, i per sobre porta un fabulós vestit granat de tirants amb caricatures de flors blanques. Porta un cinturó vermell, sobre del qual hi ha la mirilla.\nAutor/a text: Gerard Pedragosa Ruiz


Jaume Cabré furga en les tenebres humanes PERE TORDERA\nBarcelonaL’eco de Jo confesso ressona als nous contes de Jaume Cabré (Barcelona, 1947). Sis anys després de la publicació de la novel·la, en què l’escriptor reflexionava sobre el mal i l’intentava comprendre, Cabré es torna a submergir en les aigües de la foscor humana amb 13 contes capitanejats per les morts violentes i els assassinats. Escrits des de la gravetat tràgica, la intriga criminal o l’humor negre, els crims configuren un element recurrent entre els relats, que s’agrupen al recull Quan arriba la penombra (Proa / Destino). “Un cop acabats, m’adono que il·lustro les actituds humanes més cruels, violentes i inhumanes. Els contes em porten a remenar el costat fosc de la vida”, explica l’autor, que destaca que l’arribada de la penombra “engloba tots els relats”.